Lēmuma projekts
		               


Par nekustamā īpašuma “Medņi 1”, Zeltiņu pagastā, Alūksnes novadā, nodošanu atsavināšanai 

	Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 5. panta pirmo daļu, 8. panta otro daļu, 9. panta otro daļu, un ņemot vērā Attīstības komitejas 17.08.2026. lēmumu Nr. ANP/1.8.3/26/11 (protokols Nr. 8, 5. p.),

1. Nodot atsavināšanai Alūksnes novada pašvaldības nekustamo īpašumu “Medņi 1”, Zeltiņu pagastā, Alūksnes novadā, īpašuma kadastra Nr. 3694 003 0003, kas sastāv no zemes vienības ar kadastra apzīmējumu 3694 003 0080, 2,21 ha platībā.
2. Noteikt atsavināšanas veidu – pārdošana izsolē.
3. Nosacītās cenas noteikšanu un izsoles organizēšanu uzdot veikt Alūksnes novada pašvaldības Īpašumu atsavināšanas komisijai.
4. Izsoles noteikumus un rezultātus publicēt Alūksnes novada pašvaldības interneta vietnē www.aluksne.lv.
